Komisijos direktyva
1984 m. balandžio 25 d.
šeštąjį kartą derinanti su technikos pažanga Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo
(84/449/EEB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su pakeitimais, šeštąjį kartą padarytais Direktyva 79/831/EEB [2], ypač į jos 19, 20 ir 21 straipsnius,
kadangi Direktyvos 79/831/EEB 3 straipsnio 1 dalyje numatyta, kad cheminių medžiagų ir preparatų fizikocheminės savybės, toksiškumas ir ekotoksiškumas nustatomas pagal V priede nustatytus metodus;
kadangi 1979 m. rugsėjo 18 d. Direktyvos 79/831/EEB 19 straipsnyje numatyta, kad rengiant V priedą dalyvauja Direktyvų derinimo su technikos pažanga komitetas; kadangi visų pirma reikėtų tinkamai atsižvelgti į visus metodus, kuriuos pripažino ir rekomendavo kompetentingos tarptautinės organizacijos;
kadangi šioje direktyvoje numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 67/548/EEB V priedo tekstas keičiamas šios direktyvos priedo tekstu.
2 straipsnis
Valstybės narės ne vėliau kaip iki 1985 m. liepos 1 d. priima ir paskelbia priemones, būtinas, kad būtų laikomasi šios direktyvos, ir apie tai nedelsdamos praneša Komisijai. Šias priemones jos taiko ne vėliau kaip nuo 1986 m. liepos 1 d.
3 straipsnis
Ši direktyva skirta valstybėms narėms.
Priimta Briuselyje, 1984 m. balandžio 25 d.